ผู้บริหาร NMG ทยอยเข้ารับทราบข้อกล่าวหา
ผู้บริหาร NMG ทยอยเข้ารับทราบข้อกล่าวหา หลังพนักงานสอบสวนส่งหมายเรียกให้กลุ่มผู้บริหารบริษัท NMG เข้าให้ปากคำคดีปฏิบัติหน้าโดยมิชอบ
17 ก.ย. 2558

ผู้สื่อข่าวรายงานว่า หลังจากที่พนักงานสอบสวนส่งหมายเรียกให้กลุ่มผู้บริหารบริษัท เนชั่น มัลติมีเดีย กรุ๊ป จำกัด (มหาชน) หรือ NMG ที่ต้องหาว่า เป็นการรมและผู้บริหารในการดำเนินกิจการของบริษัท ไม่ปฏิบัติหน้าที่ด้วยความระมัดระวัง และความซื่อสัตย์สุจริต ไม่เป็นไปตามวัตถุประสงค์ ข้อบังคับของบริษัท และมติกรรม ตลอดจนมติที่ประชุมผู้ถือหุ้น ซึ่งมีการขอเลื่อนการเข้าพบพนักงานสอบสวนเพื่อรับทราบข้อกล่าวหามาก่อนหน้านี้รายละเอียดตามที่ท่านทราบดีแล้วนั้น
โดยทนายความผู้ได้รับมอบหมายจาก NMG แจ้งว่า บรรดากรรมการซึ่งตกเป็นผู้ต้องหาในคดีที่อ้างถึงข้างต้นนั้นติดภาระกิจอื่นที่ได้นัดหมายไว้ก่อนหน้านี้แล้ว
ดังนั้น กรรมการเหล่านั้นจะเข้าให้การต่อท่านที่ สถานีตำรวจนครบาลลุมพินี ในเวลา 09.30 น. มีรายละเอียด ดังนี้
วันพฤหัสบดีที่ 10 กันยายน พ.ศ. 2558 นางสาวเขมกร วชิรวราการ
วันพฤหัสบดีที่ 17 กันยายน พ.ศ. 2558 นายปกรณ์ ปริมาสพร และนายเชวง จริยะพิสุทธิ์
วันพุธที่ 23 กันยายน 2558 นายอดิศักดิ์ ลิมปรุ่งพัฒนกิจ
วันจันทร์ที่ 28 กันยายน 2558 นายพนา จันทร์วิโรจน์ และนางสาวดวงกมล โชตะนา
วันจันทร์ที่ 5 ตุลาคม 2558 นายสุทธิขัย แซ่หยุ่น นายเสริมสิน สมะลาภา
 
อนึ่งก่อนหน้านี้ นายศิริธัช โรจนพฤกษ์ ผู้ถือหุ้นบริษัท เนชั่น มัลติมีเดีย กรุ๊ป จำกัด (มหาชน) หรือ NMG ได้ยื่นฟ้องคดีแพ่งต่อบริษัท เนชั่น มัลติมีเดีย กรุ๊ป หรือ NMG กรณีที่นายสุทธิชัย แซ่หยุ่น และกรรมการทั้งหมดของ NMG รวมจำนวน 10 คน โดยจำเลยทั้ง 10 คนดังกล่าวมีหน้าที่จัดประชุมผู้ถือหุ้นประจำปี และให้ผู้ถือหุ้นทุกรายมีสิทธิเข้าประชุม และใช้สิทธิออกเสียง เมื่อวันที่ 29 เม.ย.2558 ที่ผ่านมา ซึ่งเป็นเปิดประชุมผู้ถือหุ้นประจำปี ณ โรงแรมแลนด์มาร์ค
โดยปรากฏว่า ผู้รับมอบฉันทะของ นายศิริธัช ได้ไปลงทะเบียนกลับมีลูกจ้าง หรือตัวแทนของจำเลยทั้ง 10 คนไม่รับการลงทะเบียน โดยอ้างว่าจำเลยทั้ง 10 คนมีคำสั่งห้ามไม่ให้ผู้รับมอบฉันทะจากนายศิริธัช เข้าร่วมประชุม และห้ามผู้ถือหุ้นรายอื่นๆ เข้าร่วมประชุมซึ่งมีสิทธิเข้าร่วมประชุม และลงมติตามกฎหมาย แต่กลับให้ยินยอมให้ผู้ถือหุ้นรายอื่นๆ ซึ่งแสดงตนเป็นชมรมคนรักเนชั่น หรือแสดงตนเป็นพวกพ้องของจำเลยทั้งทั้ง 10 คนให้เข้าร่วมประชุมผู้ถือหุ้นได้